Eltemettük
Eltemettük szegényt...
Február volt. Hideg téli nap...
Fehérek voltak a hegyek.
Feszülettel megindult a pap
S utánna mi, szótlan emberek.
Temettünk egy legényt...

Eltemettük szegényt...
Jó gyermek volt, istenadta jó.
Még tegnap tréfálódott velünk,
S ma csendes sírját lepi a hó.
Fölébe puskát, sapkát tettünk.
Így hagytuk ott szegényt...

Így hagytuk ott szegényt...
S megyünk tovább, tovább előre
Fehér világban, lopva, csendben.
S ha eljutunk az est-mezőre:
Őt siratjuk egy-egy könnycseppben
A jó fiut, szegényt...

versek